CELEX: 62017CB0079
Language: sl
Date: 2018-09-06 00:00:00
Title: Zadeva C-79/17: Sklep Sodišča (osmi senat) z dne 6. septembra 2018 (predlog za sprejetje predhodne odločbe Landesverwaltungsgericht Oberösterreich – Avstrija) – Postopek, ki so ga sprožili Gmalieva s.r.o. in drugi (Predhodno odločanje – Člen 99 Poslovnika Sodišča – Svoboda opravljanja storitev – Igre na srečo – Monopol nad igrami na srečo v državi članici – Nacionalna zakonodaja, ki prepoveduje uporabo igralnih avtomatov brez predhodnega dovoljenja upravnih organov)

5.11.2018   
            
            
               SL
            
            
               Uradni list Evropske unije
            
            
               C 399/12
            
         
      Sklep Sodišča (osmi senat) z dne 6. septembra 2018 (predlog za sprejetje predhodne odločbe Landesverwaltungsgericht Oberösterreich – Avstrija) – Postopek, ki so ga sprožili Gmalieva s.r.o. in drugi
      (Zadeva C-79/17) (1)
      
      ((Predhodno odločanje - Člen 99 Poslovnika Sodišča - Svoboda opravljanja storitev - Igre na srečo - Monopol nad igrami na srečo v državi članici - Nacionalna zakonodaja, ki prepoveduje uporabo igralnih avtomatov brez predhodnega dovoljenja upravnih organov))
      (2018/C 399/15)
      Jezik postopka: nemščina
      
         Predložitveno sodišče
      
      Landesverwaltungsgericht Oberösterreich
      
         Stranke
      
      
         Pritožniki: Gmalieva s.r.o., Celik KG, PBW GmbH, Antoaneta Claudia Gruber, Play For Me GmbH, Haydar Demir
      
         Ob udeležbi: Landespolizeidirektion Oberösterreich
      
         Izrek
      
      Predložitveno sodišče mora na podlagi pojasnil Sodišča Evropske unije, zlasti iz sodbe z dne 30. aprila 2014, Pfleger in drugi (C-390/12, EU:C:2014:281), presoditi, ali je treba nacionalno zakonsko ureditev monopola nad igrami na srečo, kakršna je v postopku v glavni stvari, opredeliti za skladno glede na člene 56 in naslednje PDEU, če je bilo v nacionalnem sodnem postopku ugotovljeno, da:
      
                  —
               
               
                  zasvojenost z igrami na srečo ne pomeni družbenega problema, ki upravičuje intervencijo države;
               
            
                  —
               
               
                  so prepovedane igre na srečo le upravni prekršek, ne pa kaznivo dejanje;
               
            
                  —
               
               
                  javno-finančni prihodki iz naslova iger na srečo letno znašajo več kot 500 milijonov eurov, oziroma predstavljajo 0,4 % letnega proračuna, in
               
            
                  —
               
               
                  so promocijske dejavnosti koncesionarjev namenjene temu, da se osebe, ki prej niso sodelovale v igrah na srečo, privabi k udeležbi.
               
            
         (1)  UL C 178, 6.6.2017.